<classify> KAMATI ya Kudumu ya Bunge ya Utawala na Serikali za Mitaa imepiga marufuku halmashauri zote nchini kutumia fedha za walengwa wa mradi wa kunusuru kaya masikini awamu ya tatu unaosimamiwa na Mfuko wa Maendeleo ya Kijamii TASAF na kuziingiza kwenye matumizi mengine kinyume na malengo yaliyokusudiwa, huku wakiwaacha walengwa wa mradi huo wakipata shida.Kamati hiyo ilikuwa mkoani hapa kwa ajili ya kutembelea miradi mbalimbali ya maendeleo ya kijamii inayotekelezwa na serikali.Yamesemwa hayo hivi karibuni na kamati hiyo wakati ilipokuwa ikipokea taarifa ya mkoa kuhusu utekelezaji wa mradi huo na katika mkutano wa hadhara na wananchi ambao ni walengwa wa mradi uliofanyika katika kijiji cha Namel, kata ya Msangamkuu, Halmashauri ya wilaya ya Mtwara.Hata hivyo ikiwa kijijini hapo kamati hiyo ilipata fursa ya kuwatembelea wanufaika wa mradi huo pamoja na miradi mbalimbali iliyoko kwenye manispaa ya Mtwara Mikindani mkoani hapa.Miongoni mwa miradi iliyotembelewa na kamati hiyo kwenye manispaa hiyo ni mfereji wa kisasa wa kupitishia maji, soko la kisasa.Mwenyekiti wa kamati hiyo, Gaston Rwekiza alisema kuwa halmashauri hizo zitumie fedha hizo kwa matumizi yaliyokusudiwa ili walengwa hao waweze kufanya shughuli za kiuchumi na kujikwamua na umasikini.Kumekuwa na utaratibu wa kutumia fedha hizi na kufanyia shughuli zingine za maendeleo na kusema zitarudishiwa kwa hiyo unakuta hazifanikiwi kurudishwa, badala yake tunashindwa kufikia malengo kwa wanufaika wetu wa mradi, alisema.Mbunge wa viti maalumu Angella Malembeka alipongeza jitihada zinazofanywa na mradi huo kwa kuhakikisha kaya hizo masikini zinapata fedha na kufanya shughuli za maendeleo katika familia zao.Mkazi wa kijiji hicho cha Namela, Abdallah Ismaili ambaye pia ni mnufaika wa mradi huo alisema Kabla sijaingia katika mradi nilikuwa nakula mlo mmoja tu, sasa hivi nimeingia kwenye mradi maisha yangu mazuri mimi na familia yangu kwani nakula milo mitatualisema.Alisema fedha anazopata kupitia Tasaf zimemuwezesha kufanyia shughuli za kimaendeleo kijijini hapo ikiwemo kujenga nyumba bora na kuondokana na mazingira ya kuishi kwenye nyumba ya udongo.Hata hivyo hivi sasa mnufaika huyo anamiliki mifugo kama vile mbuzi na kuku ambayo imekuwa ikimuingizia fedha inayomuwezesha kusomesha watoto shule ambapo alianza na mbuzi wawili na sasa wamefikia 17. Kuku alianza na mmoja hadi sasa wamefikia 20.Fatuma Abdallah mnufaika wa mradi huo aliupongeza mradi kutokana na kuwajali wananchi wenye hali ya chini kwani sasa anamiliki mbuzi saba, kuku sita pamoja na kuboresha nyumba yake kutoka hadhi ya udongo na kufikia hadhi ya ubora ambapo hizo zote ni jitihada za serikali.Alisema hivi sasa maisha yake na familia yake yamebadilika ikilinganishwa na hapo awali kwani amekuwa na uhakika wa kula chakula kizuri na familia yake hiyo, pamoja na kusomesha wajukuu wake huku fedha anayopokea katika mradi huo ni Sh 44,000 kwa mwezi.  <topic>: KITAIFA 